# Lietotāja rokasgrāmata

# Personālais dators VAIO Fit 14/15SVF14A1/SVF15A1

Drukāt

## VAIO datora atsvaidzināšana

Ja VAIO datora darbība kļuvusi nestabila, ieteicams izmantot operētājsistēmas Windows nodrošināto atsvaidzināšanas funkciju. Atsvaidziniet datoru, veicot tālāk minētās darbības.

#### Piezīme

- Ar 64 GB vai 128 GB cietvielu disku (SSD) aprīkotie modeļi neatbalsta atsvaidzināšanas funkciju. Ja pārbaudāt SSD kapacitāti, nospiediet pogu ASSIST, kamēr VAIO dators ir izslēgts, lai tiktu parādīts ekrāns VAIO Care (Rescue Mode), un izvēlieties opciju Start BIOS setup.

1. Nospiediet pogu ASSIST, kamēr VAIO dators ir izslēgts.
   Tiek parādīts ekrāns VAIO Care (Rescue Mode).
2. Izvēlieties opciju Start troubleshooting (recovery).
   Izpildiet ekrānā redzamās instrukcijas, līdz tiek parādīts ekrāns Izvēlieties opciju (Choose an option).
3. Izvēlieties opciju Novērst problēmu (Troubleshoot) un Atsvaidzināt datoru (Refresh your PC).

Lielākā daļa iebūvētajā atmiņas ierīcē saglabāto lietotāja datu, daļa operētājsistēmas Windows iestatījumu un visas no pakalpojuma Windows veikals (Windows Store) lejupielādētās programmas būs pieejamas arī pēc VAIO datora atsvaidzināšanas. Tomēr dažus lietojumprogrammu iestatījumus noteiktās mapēs nevar saglabāt.

Detalizētu informāciju par datora atsvaidzināšanas laikā saglabātajiem iestatījumiem un dzēstajiem datiem skatiet turpmākajā sarakstā.

#### Iestatījumi, kas tiek saglabāti pēc VAIO datora atsvaidzināšanas

Atsvaidzinot VAIO datoru, tiks saglabāti tālāk minētie iestatījumi.

- Bibliotēku iestatījumi

- Lietotāju konti (lokālais, domēns, Microsoft konts) un dalība grupās

- Domēnu iestatījumi

- Windows Update iestatījumi

- Sākuma ekrāna un bloķēšanas ekrāna fons

- Darbvirsmas dizaini

- Starptautiskie iestatījumi

- Bezvadu tīklu profili

- Iestatījumi, kas konfigurēti Windows iepazīšanās sadaļā

#### VAIO datora atsvaidzināšanas rezultātā dzēstie dati

Atsvaidzinot VAIO datoru, tiks dzēsti šajās mapēs esošie dati.

- \Windows

- \Programmu faili

- \Programmu faili(x86)

- \ProgramData

- \Lietotāji\(Lietotājvārds)\AppData

#### Piezīme

- Pirms atsvaidzināšanas saglabājiet svarīgos datus.

- Ar autortiesībām aizsargātie dati, piemēram, digitālo pārraižu dati vai mūzikas faili, kurus organizē digitālo mediju atskaņošanas programmas, var nebūt pieejami pat gadījumā, ja šie dati pēc VAIO datora atsvaidzināšanas tiek saglabāti tajā pašā vietā.

  Skatiet instrukcijas palīdzības failā, kas iekļauts lietojumprogrammas komplektācijā.

#### Padoms

- Tiks saglabātas datorā sākotnēji instalētās lietojumprogrammas un lietojumprogrammas, kas instalētas no pakalpojuma Windows veikals (Windows Store), savukārt visas pēc datora iegādes instalētās darbvirsmas lietojumprogrammas tiks dzēstas.

Uz lapas sākumu

### Saistītās tēmas

- Par atkopšanu
- Atkopšana no atkopšanas apgabala
- Atkopšana no atkopšanas datu nesēja
- Piezīmes par atkopšanu

Uz lapas sākumu